Steora je ime koje će pametna klupa nositi, a što je samo prvi korak prema izlasku na globalno tržište.

“Jednostavno ime proizvoda, koje smo koristili na samom početku poslovanja, služilo je za određenu edukaciju tržišta, odnosno da ljudi "pametnu klupu" povežu s proizvodom koji nudi punjenje uređaja, pruža internet, prikuplja informacije putem senzora i, ono osnovno, služi za sjedenje. “ — ističe Mrvoš.

Krajem prošle godine, Include je predstavio novu verziju svoje pametne klupe, te pritom najavili izlazak na globalno tržište, a da bi se to postiglo potrebno je naravno brandirati proizvod, pa je tako i ova pametna klupa dobila ime Steora.

Što znači Steora, objasnili su u Includeu: “Samo novo ime pametne klupe vrlo je znakovito jer se radi o nazivu koji prema starom engleskom jeziku znači ''zvijezda'', i to ona koja se javlja u potrebi, a upravo je to ono što Steora predstavlja - klupu koja je tu kad Vam treba i koja olakšava svakodnevni život. “

“Proteklih nekoliko tjedana na tržištu Hrvatske smo provodili analize i testiranje izravno s klijentima, što nam je donijelo uspjeh u prodaji, koja se u odnosu na prošlu godinu povedala za 200%, te pokazalo kako je rebranding uspješno odrađen i spreman za osvajanje globalnog tržišta. “